শনিবার রাতে রাজধানীর শিশুমেলার সামনে থেকে রবিউল ইসলাম সানি নামে সপ্তম শ্রেণী পড়ুয়া এক কিশোরের লাশ উদ্ধার করা হয়। সানির মা আকলিমার অভিযোগ, পল্লবী থানা পুলিশের দুই সোর্স সোহেল ওরফে বিল্লু এবং সায়মন বাসা থেকে ডেকে নিয়ে সানিকে হত্যা করে। পরে বিষয়টিকে সড়ক দুর্ঘটনা বলে চালিয়ে দেয়। ঘটনার পর থেকে পুলিশের ওই দুই সোর্স পলাতক। এ বিষয়ে শেরেবাংলা নগর থানার ওসি জিজি বিশ্বাস যুগান্তরকে বলেন, পুলিশের দুই সোর্সকে গ্রেফতারে চেষ্টা চলছে। বিষয়টি নিয়ে পল্লবী থানা পুলিশের সহযোগিতা চেয়ে চিঠি দেয়া হয়েছে।